
Tárgy:

A 25. számú felnőtt háziorvosi körzet feladatellátására vonatkozó pályáztatási eljárás lefolytatása
I. Előzmények

A 25. számú felnőtt háziorvosi körzet betöltésére 2022. július 2. napjától lehet pályázatot kiírni. Jelenleg a betegellátás helyettesítéssel történik. 

II. Vélemények

A döntés meghozatalában releváns jogszabályi környezetet elsősorban az alább felsorolt jogszabályok alkotják:

Az egészségügyi alapellátásról szóló 2015. évi CXXIII. törvény 5. § (1) bekezdése alapján a települési önkormányzat az egészségügyi alapellátás körében gondoskodik a háziorvosi ellátásról, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja alapján az önkormányzat köteles gondoskodni az egészségügyi alapellátásról.
A körzetben lakó felnőttek folyamatos ellátása, a praxis mielőbbi betöltése és zavartalan működtetése érdekében szükséges a felnőtt háziorvosi körzetre vonatkozóan praxispályázat kiírása (2. melléklet). A pályázati felhívás tartalmazza, hogy az Önkormányzat igény esetén szolgálati lakást és praxiskezdési hozzájárulást biztosít.

A pályázat véleményezésére a Képviselő-testületnek szakmai munkacsoportot kell létrehoznia. Tagjainak számát 5 főben határozza meg, akik a Képviselő-testület képviselői, illetve egészségügyi szakmai végzettséggel rendelkező személyek közül kerülnek kiválasztásra. Sikeres pályáztatás eredményeként sor kerül a feladat-ellátási megállapodás megkötésére. 
Jogi Főosztály véleménye: 

Az előterjesztésben közölt adatok, egyéb információk alapján az előterjesztéshez jogi észrevételt nem tesz.
III. Bizottsági vélemények

Az előterjesztést a Népjóléti Bizottság tárgyalja. 
IV. Döntési javaslat 

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot.
A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdései, valamint 50. §-a alapján egyszerű szótöbbséget igényel. 
Budapest, 2022. június 7.








Rózsa András








alpolgármester
Mellékletek felsorolása:

1. melléklet: határozati javaslat
2. melléklet: pályázati felhívás a 25. számú felnőtt háziorvosi körzet praxisára 
Az előterjesztést készítette: 

Dr. Szűcs Krisztina - Humánszolgáltatási Főosztály Intézményfelügyeleti Főosztály   
1. melléklet a 123-449/2022. előterjesztéshez

Budapest Főváros XIV. Kerület Zugló Önkormányzata Képviselő-testülete

… …/2021. (… …) önkormányzati határozata

a 25. számú felnőtt háziorvosi körzet feladatellátására vonatkozó pályáztatási eljárás lefolytatásáról
Budapest Főváros XIV. Kerület Zugló Önkormányzata Képviselő-testülete úgy dönt, hogy:

1. A 25. számú felnőtt háziorvosi körzetben az egészségügyi alapellátást kiszervezve, gazdálkodó szervezettel vagy magánorvossal kötött feladat-ellátási megállapodással kívánja biztosítani.

2. A Képviselő-testület pályázatot ír ki a 25. számú felnőtt háziorvosi körzet ellátására az előterjesztés 2. melléklete szerint.

3. A Képviselő-testület a pályázat véleményezésére szakmai munkacsoportot hoz létre, amelynek tagjai: 

- Rózsa András alpolgármester

- dr. Varga Péter képviselő

- Bánhalmi Gábor bizottsági tag

- a Zuglói Egészségügyi Szolgálat igazgató főorvosa

- a Népjóléti Bizottság elnöke
Határidő:             2022. augusztusa 31.
Felelős:                 Polgármester (Humánszolgáltatási Főosztály Intézményfelügyeleti Osztály útján) 
